Diari Oficial de la Generalitat Valenciana


Sumari del DOGV 384, del 30-05-1986 (1986/806347)

ORDRE de 12 de maig de 1986. de la Conselleria d'Indústria, Comerç i Turisme. per la qual es desplega el Reial Decret 2344/1985 de 20 de novembre sobre Inspecció Tècnica de Vehicles (ITV) per a turismes i motocicletes.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   384

Data del DOGV
:   30-05-1986

Secció del DOGV
:   ALTRES DISPOSICIONS

Número del document
:   1986/806347


Data del document
:   12-05-1986

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 12 de maig de 1986, de la Conselleria d'Indústria, Comerç i Turisme, per la qual es desplega el Reial Decret 2344/1985, de 20 de novembre, sobre Inspecció Tècnica de vehicles (ITV), per a turismes i motocicletes.  
El Reial Decret 2344/1985, de 20 de novembre, que regula la inspecció tècnica de vehicles automòbils, incloent-hi els turismes i les motocicletes, estableix un període transitori per a l'entrada en vigor, el qual es distribueix en intervals anuals segons la data de matriculació.   
I prenent en compte l'elevat nombre de vehicles a inspeccionar, s'escau de regular, al llarg de cada any, les revisions que hagen d'efectuar-s'hi, de forma que l'usuari puga conèixer de bestreta i de manera senzilla, el termini en qual s'hi ha de passar la corresponent inspecció, a l'objecte de permetre que la labor de les Estacions d'ITV resulte el més àgil i ràpida possible.   
I és a la Conselleria d'Indústria, Comerç i Turisme que li correspon, a través de la Direcció General d'Indústria i Energia, la funció d'inspecció tècnica de vehicles en l?àmbit territorial de la Generalitat Valenciana, i d'acord amb el que preveu la Disposició Transitòria Tercera del Reial Decret 2344/85 de 20 de novembre,  
ORDENE:  
Article 1r  
Els titulars de vehicles particulars, turismes i motocicletes, que resten obligats a passar la inspecció tècnica segons el calendari establert pel Reial Decret 2344/1985, hauran d'ajustar-se al que disposa aquesta Ordre quan l'efectuen a Estacions d'ITV de la Comunitat Valenciana.   
Article 2n  
Tots els vehicles particulars matriculats fins al 31 de desembre de 1971, hauran de passar la primera inspecció abans de l'1 d'abril de 1987, per a la qual cosa s'atindran a la programació mensual següent, segons l'última xifra del número de la matrícula:  
Matrícules acabades en Mes d'inspecció  
4, 5 y 6 juny de 1986  
7 juliol de 1986  
8 novembre de 1986  
9 setembre de 1986  
0 octubre de 1986  
1 gener de 1987  
2 febrer de 1987  
3 març de 1987  
Article 3r  
La resta dels vehicles, als quals es refereix aquesta Ordre, hauran de passar la primera inspecció segons el quadre següent:  
Any de matriculació Any de 1ª inspecció  
1972, 1973 y 1974 1987  
1975 y 1976 1988  
1977, 1978, 1979 y 1980 1989  
1981, 1982 y 1983 1990  
1984, 1985 y 1986 1991  
La distribució mensual de vehicles en cada any d'inspecció es farà en funció de l'última xifra del número de matrícula, segons el calendari següent:  
Matrícules acabades en Mes d'inspecció  
1 gener  
2 febrer  
3 març  
4 abril  
5 maig  
6 juny  
7 juliol  
9 setembre  
0 octubre  
8 novembre  
Article 4t  
Amb tot, el que s'ha indicat en els articles 2 i 3, cada vehicle podrà presentar-se també a inspecció durant el mes anterior o posterior al que li corresponga. A tal efecte, es tindrà per inhàbil el mes d'agost.   
Article 5é  
Els vehicles no sotmesos a inspecció seran sancionats d'acord amb el que estableix l'article 253 del vigent Codi de la Circulació, en aplicació del que disposa l'article 5é, punt 5, del Reial Decret 2344/1985 de 20 de novembre.  
DISPOSICIONS FINALS  
Primera  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.  
Segona  
La Direcció General d'Indústria i Energia és facultada per a dictar les disposicions necessàries d'aplicació i desplegament d'aquesta Ordre.  
València, 12 de maig de 1986.   
El Conseller d?Indústria, Comerç i Turisme,  
SEGUNDO BRU I PARRA